3G (Generasi Ketiga) - Wikipedia

# 3G (Generasi Ketiga)

### Dari Wikipedia bahasa Melayu

3G ialah singkatan untuk Third-Generation atau Generasi Ketiga teknologi telefon bimbit. Teknologi 3G secara ringkasnya adalah satu sistem yang membolehkan pengguna berkomunikasi secara video dari telefon bimbit ke komputer riba. Selain itu pengguna juga boleh memuat turun lagu dan video dengan kadar sepuluh kali ganda lebih pantas berbanding teknologi kini.

3G juga adalah teknologi rangkaian telekomunikasi tanpa wayar yang membolehkan video, audio dan data dihantar lebih cepat menerusi satu rangkaian jalur lebar tanpa wayar berbanding teknologi sedia ada.

Teknologi yang semakin popular ini juga memberi perkhidmatan tanpa batasan seperti tayangan televisyen, pertunjukan multimedia, sidang video langsung, pelayaran laman web, emel, pesanan segera (instant messaging), sebagai mesin faksimili dan petunjuk peta.

Telefon 3G lebih nipis, kecil dan menarik yang dilengkapi kamera dan video berkembar kini dilengkapi alat pejabat kecil yang membenarkan pengguna menyambungkan secara langsung dengan e-mel mereka.

Jepun adalah negara pertama yang memperkenalkan sistem 3G, kerana selera meluas rakyatnya terhadap telefon digital berteknologi tinggi.

## [Sunting] Piawai 3G

Teknologi 3G sepatutnya merupakan satu standard dunia, tetapi telah berpecah kepada tiga.

### [Sunting] UMTS (W-CDMA)

UMTS ( Universal Mobile Telephone System ) atau Sistem Telefon Bimbit Universal berasal daripada teknologi W- CDMA dan merupakan jawapan kepada negara yang lebih menggunakan GSM. Sistem ini berpusat di Eropah. UMTS diurus oleh 3GPP, organisasi yang turut menguruskan GSM, GPRS, dan EDGE.

### [Sunting] CDMA2000

CDMA2000 adalah lanjutan kepada 2G CDMA standard IS-95. CDMA2000 berfungsi di luar zon GSM di Amerika Syarikat, Jepun dan Korea. CDMA2000 diuruskan oleh 3GPP2, satu syarikat berasingan dengan 3GPP.

### [Sunting] TD-SCDMA

TD-SCDMA ialah standard 3G terbaru yang dibangunkan dengan kerjasama Siemens bersama syarikat China, Datung. Kedua dua syarikat ini akan melancarkan sistem ini pada tahun 2005.

## [Sunting] 3G dan spekulasi teknologi

Lesen 3G dan spektrum radio dilelong di Eropah pada 1990an. Percaya untuk teknologi baru ini, syarikat syarikat telekomunikasi Eropah membelanjakan lebih €109 bilion untuk lesen, dan lebih kurang €200 bilion lagi untuk peralatan dan pemasaran.

Apabila teknologi 3G gagal mendapatkan keuntungan, pelabur-pelabur dibebani dengan lesen yang tidak berharga dan hutang yang berlambak. Banyak syarikat menganggap 3G sebagai satu kegagalan, dan sesetengah cuba berbincang dengan kerajaan berkenaan perlesenan tersebut.

## [Sunting] Senarai negara yang menggunakan 3G

W-CDMA | CDMA2000 1x
--- | ---
Australia | Argentina
Austria | Azerbaijan
Denmark | Belarus
Jerman | Bermuda
Greece | Brazil
Hong Kong | Kanada
Israel | Chile
Itali | China
Jepun | Colombia
Belanda | Republik Dominican (Dominican Republic)
Slovenia | Ecuador
Sweden | Georgia
Sepanyol | Guatemala
Emeriah Arab Bersatu (UAE) | India
United Kingdom | Indonesia
Amerika Syarikat | Jamaika
Perancis | Jepun
Malaysia | Kazakhstan
Republik Czech | Kyrgyzstan
Estonia | Mexico
Croatia | Moldova
Belgium | New Zealand
Finland | Nicaragua
Ireland | Pakistan
Isle of Man | Panama
Luxembourg | Peru
Monaco | Poland
Portugal | Romania
Singapura | Russia
| Korea Selatan
| Taiwan
| Thailand
| Amerika Syarikat
| Uzbekistan
| Venezuela
| Vietnam

## [Sunting] Tajuk berkaitan

- 2G
- 2.5G
- Evolusi ke 3G
- 3.5G

Diperolehi daripada "http://ms.wikipedia.org../../../3/g/_/3G_%28Generasi_Ketiga%29_211f.html"

##### Views

- Rencana
- Perbincangan
- Semakan terkini

##### Cari

##### Bahasa lain

- English
- Español
- 한국어
- 日本語
- ‪Norsk (bokmål)‬
- Português
- Suomi
- Svenska
- 中文